4.

članak 5. mijenja se kako slijedi: (a) stavak 4. briše se; (b) stavak 5. zamjenjuje se sljedećim: „5. Trgovinski repozitorij uspostavlja i održava potrebne tehničke mehanizme kojima subjektima iz članka 81. stavka 3. Uredbe (EU) br. 648/2012 omogućuje uspostavu unaprijed definiranih periodičnih zahtjeva za pristup pojedinostima o izvedenicama, kako je utvrđeno u člancima 2. i 3. ove Uredbe, koji su potrebni za izvršavanje njihovih odgovornosti i mandata.”; (c) stavak 6. zamjenjuje se sljedećim: „6. Trgovinski repozitorij na zahtjev osigurava subjektima iz članka 81. stavka 3. Uredbe (EU) br. 648/2012 pristup pojedinostima o izvedenicama u skladu s bilo kojom kombinacijom sljedećih polja iz Priloga Provedbenoj uredbi (EU) 2022/1860: (a) vremenski žig izvješćivanja; (b) druga ugovorna strana 1; (c) druga ugovorna strana 2; (d) subjekt odgovoran za izvješćivanje; (e) korporativni sektor druge ugovorne strane 1; (f) vrsta druge ugovorne strane 1; (g) identifikacijska oznaka brokera; (h) identifikacijska oznaka subjekta koji podnosi izvješće; (i) kategorija imovine; (j) klasifikacija proizvoda; (k) vrsta ugovora; (l) međunarodni identifikacijski broj vrijednosnih papira (ISIN); (m) jedinstvena identifikacijska oznaka proizvoda; (n) identifikacija odnosnog instrumenta; (o) mjesto izvršenja; (p) vremenski žig izvršenja; (q) datum početka primjene; (r) vremenski žig vrednovanja; (s) datum isteka; (t) datum prijevremenog raskida; (u) središnja druga ugovorna strana; (v) član sustava poravnanja; (w) razina; (x) vrsta mjere; (y) vrsta događaja”; (d) stavak 7. zamjenjuje se sljedećim: „7. Trgovinski repozitorij uspostavlja i održava tehnički kapacitet pružanja izravnog i trenutačnog pristupa pojedinostima o izvedenicama koji su subjektima iz članka 81. stavka 3. Uredbe (EU) br. 648/2012 potrebni za izvršavanje njihovih mandata i odgovornosti. Taj pristup osigurava se na sljedeći način: (a) ako subjekt iz članka 81. stavka 3. Uredbe (EU) br. 648/2012 zatraži pristup pojedinostima o važećim izvedenicama ili o izvedenicama koje su dospjele ili za koje su dostavljena izvješća pod vrstom mjere „Pogreška”, „Raskid” ili „Komponenta pozicije” iz polja 151. u tablici 2. Priloga Provedbenoj uredbi (EU) 2022/1860 ili koje su bile predmet izvješća pod vrstom mjere „Ponovna aktivacija” nakon kojeg nije podneseno izvješće pod vrstom mjere „Pogreška” ili „Raskid” najviše godinu dana prije datuma podnošenja zahtjeva, trgovinski repozitorij taj zahtjev ispunjava najkasnije do 12.00 sati po koordiniranom svjetskom vremenu prvog kalendarskog dana nakon dana njegova podnošenja; (b) ako subjekt iz članka 81. stavka 3. Uredbe (EU) br. 648/2012 zatraži pristup pojedinostima o izvedenicama koje su dospjele ili za koje su dostavljena izvješća pod vrstom mjere „Pogreška”, „Raskid” ili „Komponenta pozicije” iz polja 151. u tablici 2. Priloga Provedbenoj uredbi (EU) 2022/1860 ili koje su bile predmet izvješća pod vrstom mjere „Ponovna aktivacija” nakon kojeg nije podneseno izvješće pod vrstom mjere „Pogreška” ili „Raskid” više od godine dana prije datuma podnošenja zahtjeva, trgovinski repozitorij taj zahtjev ispunjava najkasnije tri radna dana nakon njegova podnošenja; (c) ako se zahtjev za pristup podacima koji je podnio subjekt iz članka 81. stavka 3. Uredbe (EU) br. 648/2012 odnosi na izvedenice koje su obuhvaćene točkama (a) i (b) ovog stavka, trgovinski repozitorij dostavlja pojedinosti o tim izvedenicama najkasnije tri radna dana nakon njegova podnošenja.”